એક હાથમા સાઇકલનુ હેન્ડલ અને બીજા હાથેથી, પાસેથી પસાર થતા ટ્રેકટર કે ટ્રકની સાંકળ પકડીને પેન્ડલ મારવાના થાકમાંથી બચવાના પ્રયત્નો કરવાના અને પાછા એ વાત પર મિત્રો સામે “સીન” મારવાનું યાદ આવતા રોમાંચ તો થાય જ છે પણ એ વખતે હાથ છૂટી ગયો હોત તો ? જેવી કલ્પનાથી હવે ધ્રુજારી પણ છૂટી જાય છે. પણ ત્યારની તો વાત જ કાંઈક અનોખી હશે, એ ઉત્સાહ અને ઉમંગની વચ્ચે લીધેલું જોખમ માતા પિતાના જીવ અધ્ધર કરી દેતું એ વાતનો અહેસાસ આજે સ્વયં માતા પિતા બન્યા પછી જ સમજાય છે.